paragraph_text: Rođen je 1888. kao Karl August Einbund, ali je 1935. godine estonizirao svoje ime i postao Kaarel Eenpalu. Srednju školu završio je u Tartuu, gdje je također upisao i studij prava, ali je diplomirao u Moskvi. Od 1910. bavi se novinarskim radom, najprije u dnevnim novinama Postimees, a kasnije i u drugim novinama. Tijekom Prvog svjetskog rata aktivno je sudjelovao u vojsci, služeći kao niži kapetan tijekom 1917. i 1918. godine. Tijekom Estonskog rata za neovisnost, najprije je bio zapovjednik učeničkog bataljuna srednje škole u Tartuu, a kasnije i kapetan manje borbene jedinice.